ΓΡΑΠΤΗ ΕΡΩΤΗΣΗ E-2394/01

υποβολή: Erik Meijer (GUE/NGL) προς την Επιτροπή

(20 Αυγούστου 2001)

Θέμα: Προετοιμασία λειτουργίας σήραγγας για εμπορευματικές μεταφορές κάτω από το Mont Blanc χωρίς επαρκή μέτρα ασφάλειας

1. Μπορεί να επιβεβαιώσει η Επιτροπή ότι γίνονται προετοιμασίες να δοθεί και πάλι στην κυκλοφορία αυτοκινήτων η σήραγγα κάτω από το Mont Blanc μεταξύ του Chamonix στη Γαλλία και του Courmayeur στην Ιταλία, κλειστή από τις 23 Μαρτίου 1999 λόγω πυρκαγιάς που προκάλεσε φορτηγό αυτοκίνητο·

2. Μπορεί επίσης να επιβεβαιώσει ότι για τη σήραγγα του Mont Blanc δεν έχουν προβλεφθεί μέχρι στιγμής ούτε παραπετάσματα ύδατος, ούτε πλήρως η παράλληλη σήραγγα διαφυγής αλλά έχει μόνον εν μέρει διευρυνθεί η σήραγγα εξαερισμού· Έτσι η σήραγγα δεν ανταποκρίνεται στις σημερινές απαιτήσεις ασφάλειας και τοιουτοτρόπως δεν μπορεί να ανταποκριθεί στις νέες αντιλήψεις που σχηματίσθηκαν μετά από τις πυρκαγιές των τελευταίων ετών σε σήραγγες·

3. Γνωρίζει ότι η στενή αυτή σήραγγα που κατασκευάσθηκε εδώ και περισσότερο από τριάντα χρόνια διαθέτει μία μόνον στοά και για τις δύο κατευθύνσεις, προορίζονταν δε για την περιορισμένη χρήση των ιδιωτικών αυτοκινήτων αλλά ότι, συν τω χρόνω, χρησιμοποιήθηκε για την αυξανόμενη κυκλοφορία φορτηγών και ότι και τώρα πάλι θα επιτραπεί η κυκλοφορία τους σ' αυτά·

4. Συμμερίζεται η Επιτροπή τον φόβο ότι η δίοδος του Mont Blanc θα προσελκύσει πολλά φορτηγά διεθνών μεταφορών διότι προσφέρει την δυνατότητα διόδου μέσω της οποίας αποφεύγεται η γειτονική Ελβετία η οποία προσπαθεί να περιορίσει την κυκλοφορία αυτή και να την στρέψει προς τον σιδηρόδρομο·

5. Πώς σκέπτεται η Επιτροπή ότι μπορεί να προληφθεί η περαιτέρω χρησιμοποίηση ή η επαναχρησιμοποίηση τέτοιων επικίνδυνων συγκοινωνιακών κόμβων και η χρησιμοποίησή τους για μεταφορές που δημιουργούν μεγάλους κινδύνους για άλλους χρήστες των δρόμων·

6. Γνωρίζει η Επιτροπή ότι η μακροχρόνια απουσία φορτηγών αυτοκινήτων από τις διασυνδεόμενες οδούς θεωρείται από τους περιοίκους και τις δημοτικές αρχές της περιοχής ως σαφής βελτίωση του ζωτικού τους περιβάλλοντος διότι μειώθηκαν τόσο η ηχορύπανση όσο και η ατμοσφαιρική ρύπανση και βελτιώθηκε η οδική ασφάλεια·

7. Με ποιόν τρόπο φρονεί η Επιτροπή ότι μπορεί να συμβάλλει στην διατήρηση βιώσιμου περιβάλλοντος σ' αυτή την ευαίσθητη περιοχή κατά μήκος των εσωτερικών συνόρων της Ε Ε·

Απάντηση της κας de Palacio εξ ονόματος της Επιτροπής

(7 Νοεμβρίου 2001)

Στη Λευκή Βίβλο της σχετικά με την ευρωπαϊκή πολιτική μεταφορών με ορίζοντα το 2010(1), η Επιτροπή εκτιμά ότι το ζήτημα της ασφάλειας των μεγάλων οδικών σηράγγων είναι πρωταρχικής σημασίας για την κοινή πολιτική μεταφορών, συγκεκριμένα λόγω της σημασίας των σηράγγων στην λειτουργία πολλών διασυνοριακών διαβάσεων. Για τον λόγο αυτόν, η Επιτροπή προτίθεται να αναλάβει μια ευρωπαϊκή πρωτοβουλία, αναφορικά με την εναρμόνιση των ελαχίστων προδιαγραφών ασφαλείας ώστε να καθοριστούν οι προϋποθέσεις εκείνες οι οποίες θα εξασφαλίζουνψηλό επίπεδο ασφαλείας για όλους τους χρήστες των οδικών — και σιδηροδρομικών — σηράγγων που ανήκουν επί του προκειμένου στο διευρωπαϊκό δίκτυο μεταφορών.

Οι σχετικές προετοιμασίες ξεκίνησαν στην πράξη εδώ και πολλούς μήνες, από τους γάλλους και ιταλούς αρμοδίους για την επαναλειτουργία της οδικής σήραγγας του Λευκού Όρους, κατ'αρχήν περί τα τέλη του έτους 2001. Η ανακατασκευασμένη σήραγγα είναι εφοδιασμένη με μοντέρνο εξοπλισμό για τη σημαντική αναβάθμιση του επιπέδου ασφαλείας.

Η Επιτροπή εκτιμά ότι το άνοιγμα της σήραγγας του Λευκού Όρους δεν είναι δυνατόν να πραγματοποιηθεί παρά μόνο με βάση κριτήρια ασφαλείας, και τότε μόνον όταν όλοι οι όροι οι σχετικοί με αυτά θα έχουν ικανοποιηθεί. Τα μέτρα αυτά θα πρέπει να ελεγχθούν από τις αρμόδιες επί του θέματος εθνικές αρχές. Σχετικά, η Επιτροπήπογραμμίζει ότι ένα από τα κυριότερα μέτρα που πρέπει να εφαρμοστούν αφορά τις αποστάσεις μεταξύ οχημάτων που διασχίζουν τη σήραγγα. Το μέτρο αυτό θα συμβάλει στον περιορισμό της κυκλοφορίας φορτηγών στον εν λόγω οδικό άξονα.

Η Επιτροπή θεωρεί, σε ό,τι αφορά την διαχείριση της ροής των οδικών μεταφορών στην περιοχή των Άλπεων, συγκεκριμένα δε στην περιοχή του Λευκού Όρους, ότι αποτελεί προτεραιότητα να κατασκευαστούν και δοθούν στην κυκλοφορία το δυνατό συντομότερο οι δύο σιδηροδρομικοί άξονες που επιλέχθηκαν στις κατευθυντήριες γραμμές του 1996 για το διευρωπαϊκό δίκτυο μεταφορών, δηλαδή ο άξονας Λυών-Τουρίνου και ο άξονας του Brenner — όπως ήδη το έχει γνωρίσει επανειλημμένα. Το παράδειγμα της Ελβετίας για την κατασκευή της μεγαλύτερης οδικής σήραγγας στον κόσμο, κάτω από τον Αγ. Γοτθάρδο, δείχνει ότι η πραγματοποίηση τέτοιων σχεδίων είναι ρεαλιστική.

Εκτός από την δημιουργία νέων επιλεκτικών οδών καιποδομών που θα αναλάβουν σημαντικό μέρος της κυκλοφορίας εμπορευμάτων στην εν λόγω περιοχή, η οδική τιμολόγηση πρέπει να χρησιμοποιηθεί ως εργαλείο διαρρύθμισης της κυκλοφορίας. Στη Λευκή Βίβλο προτείνεται μια μέθοδος για την τροποποίηση των ισχυόντων συστημάτων τιμολόγησης, ώστε να αντικατοπτρίζουν καλύτερα το κόστος κάθε μεταφορικού μέσου. Στα πλαίσια του στόχου για μια απρόσκοπτη κινητικότητα, οι πραγματοποιούμενες εισπράξεις θα χρησιμοποιούνται για την κατασκευή μεταφορικών μέσων πιο φιλικών προς το περιβάλλον.

Με το πνεύμα αυτό, η Επιτροπή πρότεινε ναπογραφεί εξ ονόματος της Κοινότητας το Πρωτόκολλο σχετικά με τις μεταφορές στην Αλπική Σύμβαση, η οποία αποτελεί πολιτικό μήνυμαπέρ της εξισορρόπησης των τρόπων μεταφοράς, έστω και αν οι αντίστοιχες διατάξεις αφήνουν κάποιο περιθώριο ευελιξίας που πρέπει να εκτιμάται κατά περίπτωση. Γενικότερα, η Επιτροπή σκοπεύει να αναπτύξει περιβαλλοντικούς στόχους μεσοπρόθεσμα και μακροπρόθεσμα για ένα βιώσιμο σύστημα μεταφορών. Το σημείο αυτό θα διευκρινιστεί σε ανακοίνωση της Επιτροπής κατά το έτος 2002.

(1) COM(2001)370 τελικό.